Aukštelkės šv. Antano Paduviečio bažnyčia

Aukštelkės šv. Antano Paduviečio bažnyčia – bažnyčia, stovinti Aukštelkės kaime, kelių  ir Aukštelkė–Sauginiai–Kuršėnai sankryžoje.

 Istorija 

Apie 1764 m. Aukštelkės dvare pastatyta koplyčia. Antano Radavičiaus rūpesčiu 1885 m. pastatyta mūrinė koplyčia. Priklausė Šiaulių parapijai, ją aptarnavo Šiaulių kunigai. Audra 1903 m. nuplėšė koplyčios stogą, 1905 m. ji suremontuota, sutvirtinti pamatai. 1915 m. Pirmojo pasaulinio karo mūšiuose sugriauta.

Visuomenės veikėjas kunigas Vincentas Jarulaitis (1859–1939; palaidotas Aukštelkėje) 1932 m. koplyčią atstatė. Jai 1935 m. dovanota 19 ha žemės. Po Antrojo pasaulinio karo koplyčią imta vadinti bažnyčia. 1967 m. ji suremontuota.

 Architektūra 

Bažnyčia neobarokinė, turi neoklasicizmo architektūros bruožų, stačiakampio plano, bebokštė, su trisiene apside, vienanavė.

Šventoriuje palaidotas iš Aukštelkės parapijos kilęs kunigas Vaclovas Tamoševičius (1912–1991), karo ir pokario metais kalintas.

 Galerija 

 Šaltiniai 


 Nuorodos 

 Vyskupijos informacija

Kategorija:Šiaulių rajono bažnyčios
Kategorija:Neobarokas Lietuvoje